Diari Oficial de la Generalitat Valenciana


Sumari del DOGV 8297, del 17-05-2018 (2018/4059)

Informació pública de la resolució del contracte que adjudicava la condició d'urbanitzador i anticipava la gestió de la UE-2, Industrial, del Pla especial Parc Estratègic Empresarial.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4059


Data del document
:   24-04-2018

Organisme emissor
:   Ajuntament de Vallada

Tipus de document
:   Anunci

Descriptors 

:   * Vallada
    * pla d'urbanisme
    * administració local

Informació pública de la resolució del contracte que adjudicava la condició d'urbanitzador i anticipava la gestió de la UE-2, Industrial, del Pla especial Parc Estratègic Empresarial. [2018/4059]  
El Ple de l'Ajuntament de Vallada, en sessió extraordinària celebrada el dia 19 de febrer de 2018, va adoptar el següent acord:  
  
Primer. Resoldre el contracte administratiu que adjudicava la condició d'urbanitzador a la mercantil Promociones Industriales Mafort, SL, i anticipava la gestió de la UE-2, Industrial, del Pla especial Parc Estratègic Empresarial de Vallada, pels incompliments de les obligacions assumides mitjançant el contracte signat el 17 de juny de 2008.  
  
  
Segon. La indemnització dels danys i perjudicis ve establida pels dèbits derivats de les clàusules obligacions del contracte i que no han sigut ateses per l'urbanitzador, xifrats en la quantitat de 46.991.967,18 euros, comunicada al concurs de creditors, Jutjat Mercantil número 3 de Barcelona, concurs 656/2011, trobant-se en la fase de liquidació.  
  
Per Acord del Ple de l'Ajuntament, de data 18 de març de 2008, es va acceptar la proposta de garantia real de la mercantil Promociones Industriales Mafort, SL. Davant de l'impagament de les quotes d'urbanització, es va procedir a l'embargament dels seus béns i subhasta, que va quedar deserta. Trobant-se la mercantil en concurs de creditors correspon al Jutjat Mercantil número 3 de Barcelona, l'acord sobre la liquidació.  
  
Tercer. Respecte al previst en l'article 143 de la Llei 16/2005 urbanística valenciana, donades les especials característiques del pla especial, l'objecte del qual és la constitució de patrimoni públic de sòl, sobre àrees de reserva, legitimant en aquesta l'expropiació i ordenant detalladament l'actuació, sent aquest instrument reclassificatori del sòl no urbanitzable, classificant-lo com a sòl urbanitzable industrial i conforme amb el previst en la DT 3a de la Llei 12/2010, de 21 de juliol, i la Llei 1/2012, de 10 de maig, (DOGV 14 de maig), mantenir la classificació del sòl operada pel planejament més característic.  
  
  
Quart. Constant l'escrit presentat per l'administració concursal, mostrant la seua conformitat amb la resolució del contracte a la vista dels arguments esgrimits per l'Ajuntament, declarar innecessari el trasllat per a dictamen del Consell Jurídic Consultiu de la Comunitat Valenciana.  
El text complet de l'acord es troba a la disposició dels interessats en les dependències municipals de l'Ajuntament de Vallada.  
  
Se sotmet a informació pública de conformitat amb l'article 163.6 de la Llei 5/2014, d'ordenació del territori, urbanisme i paisatge de la Comunitat Valenciana.  
  
Vallada, 24 d'abril de 2018.- L'alcaldessa: M.ª José Tortosa Tortosa.